Румен Ченков
Задочна среща

chitanka.info

В памет на Стефан

Приятели, не мога да съм с вас,

но заедно през времето ще минем,

и ще се върнем в оня весел клас,

от който вече ни делят години.

Ще седнем по местата си и пак

звънецът за учителя ще бие.

Учителю, учителю наш, драг,

кажете ни, това не сме ли ние?!

Ще бъда с вас при първия ви тост,

за да ви кажа колко ви обичам

и като умен и възпитан гост,

не ще се бавя твърде неприлично.

Без шум ще си отида, още щом

усетя, че неволно ви досаждам,

а вие пийте и за мен едно!

Желая ви сполука и надежда!

1996 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.